ΣΩΜΑΤΕΙΟ ΕΡΓΑΖΟΜΕΝΩΝ Άργος Ορεστικό / / 2024

ΚΕΝΤΡΩΝ ΥΓΕΙΑΣ ΝΟΜΟΥ ΚΑΣΤΟΡΙΑΣ Α.Π.:

(Μέλος ΠΟΕΔΗΝ)

Τέρμα Αλιάκμονος

Τ.Κ. 52200

ΆΡΓΟΣ ΟΡΕΣΤΙΚΟ

Πληροφορίες: Κιοσέ Αθηνά

Τηλ. Επικοινωνίας: 69 74 27 89 04

e-mail: sylergkyargorest@hotmail.com

 Προς:

ΝΤ ΑΔΕΔΥ Καστοριάς

Κοινοποίηση:

1. ΠΕΣΥ ΠΟΕΔΗΝ Καστοριάς

2. ΜΜΕ

Θέμα: Συμμετοχή στην παράσταση ειρηνικής διαμαρτυρίας για τη στελέχωση των ασθενοφόρων

Το Σωματείο Εργαζομένων των Κέντρων Υγείας Νομού Καστοριάς θα στηρίξει έμπρακτα την ειρηνική παράσταση διαμαρτυρίας στις 27 Σεπτεμβρίου 2024 ώρα 13:00 για τη στελέχωση τού ασθενοφόρου του Κ.Υ. Άργους Ορεστικού με Νοσηλεύτριες και Στρατιωτικούς που εγκυμονεί κινδύνους.

Σε πρόσφατο Δελτίο Τύπου αναδείξαμε το μείζον αυτό πρόβλημα, υπογραμμίζοντας την αντίθεσή μας στην απαράδεκτη επιβολή απαξίωσης των υπηρεσιών υγείας κι **απαιτούμε**:

- την **κατάργηση** της **Π.Ν.Π. Φ.Ε.Κ. 132Α/5.7.2023** και του **άρθρου 66 του Ν. 5079/2023**

- την **άμεση στελέχωση** των ασθενοφόρων του Ε.Κ.Α.Β. με **πιστοποιημένους Διασώστες** και **Γιατρούς** στην **Επείγουσα Προνοσοκομειακή Ιατρική**, σύμφωνα με τις σύγχρονες ανάγκες της κοινωνίας.

Σας απευθύνουμε πρόσκληση σύμπραξης μέσω ενημέρωσης των μελών σας και στήριξης τής συμμετοχής τους προκηρύσσοντας στάση εργασίας (13:00 – 15:00).

Ταυτόχρονα καλούμε όλους τους κατοίκους, Φορείς, Συλλόγους, Ενώσεις και Σωματεία του τόπου να συνδράμουν στη διεκδίκηση του αυτονόητου, αυτού που μας αξίζει. Ασφαλείς, δημόσιες κι αποτελεσματικές παροχές υπηρεσιών υγείας, προϋπόθεση των οποίων είναι η πλήρης στελέχωση με μόνιμο προσωπικό.

Με εκτίμηση

Για το Σωματείο Εργαζομένων Κέντρων Υγείας Νομού Καστοριάς

Η ΠΡΟΕΔΡΟΣ Ο ΓΕΝ. ΓΡΑΜΜΑΤΕΑΣ